《雨夜醉归》
清代·林旭

桃蹊无语叶如帷，淞水东流剪不归。时世画眉将半额，春寒呵不不成围。

雨声月色和同好，马足灯光一并飞。只合腾腾随俗去，休论西子与南威。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。